REPUBLIKA HRVATSKA

ZADARSKA ŽUPANIJA

OPĆINA PREKO

Općinsko vijeće

Na temelju članka 76. Zakona o športu (Narodne novine br. 71/06,150/08, 124/10, 124/11, 86/12, 94/13, 85/15 i 19/16) i članka 32. Statuta Općine Preko ( „Službeni glasnik Općine Preko broj 1/18 i 1/20), Općinsko vijeće Općine Preko na svojoj 22. sjednici održanoj dana 23. prosinca 2020. godine, donijelo je

**PROGRAM**

**javnih potreba u športu na području Općine Preko u 2021. godini**

**Članak 1.**

Programom javnih potreba u sportu i tehničkoj kulturi utvrđuju se aktivnosti, poslovi i

djelatnosti od značaja za Općinu Preko, a u svezi s:

- poticanjem i promicanjem športa kod djece i mladeži

- provođenjem sportskih aktivnosti djece, mladeži i studenata,

- djelovanjem udruga sporta

- sportskom pripremom, domaćim i međunarodnim natjecanjima i turnirima

- sportsko-rekreacijskim aktivnostima građana,

- planiranjem, izgradnjom, održavanjem i korištenjem sportskih građevina značajnih za Općinu,

**Članak 2.**

Za javne potrebe u športu na području Općine Preko u 2021. godini planirana su sredstva od **791.000,00** kuna koja se raspoređuju na slijedeći način:

* Poticanje i promicanje sporta, sportskih aktivnosti djece i mladih, te sportsko- rekreacijske aktivnosti građana ………………………………………. 241.000,00 kn
* Planiranje, izgradnja, održavanje i korištenje sportskih građevina značajnih

 za Općinu Preko …………………………………………………… ...550.000,00 kn

**Članak 3.**

Sredstva za realizaciju javnih potreba iz ovog Programa isplaćivat će se korisnicima na temelju ugovora kojima se utvrđuju međusobna prava i obveze davatelja i primatelja financijskih potpora, zahtjeva i priloženih računa.

Korisnici sredstava Proračuna s kojima se zaključuje ugovor obvezni su Upravnom odjelu za opće, pravne i ekonomske poslove dostaviti izvješće o ostvarenju programa i utrošku sredstava za proteklu godinu u roku određenim pozivom Upravnog odjela za opće, pravne i ekonomske poslove za dostavu izvješća, a najkasnije do roka određenog Pozivom za financiranje javnih potreba za narednu godinu. Ukoliko korisnici sredstva Proračuna ne postupe kako je određeno prethodnim stavkom, može im se obustaviti isplata sredstava u tekućoj godini. Po prispjelim izvješćima, Upravni odjel za opće, pravne i ekonomske poslove podnosi izvješće o ostvarivanju njihovih programa Općinskom načelniku Općine Preko.

**Članak 4.**

Ovaj Program Ovaj program objaviti će se u „ Službenom glasniku Općine Preko“, a primjenjuje se od 01.siječnja 2021.godine.

O P Ć I N S K O V I J E Ć E O P Ć I N E P R E K O

KLASA: 620-01/20-01/04

URBROJ: 2198/13-01/1-20-1

Preko, 23. prosinca 2020. godine

 Predsjednica Općinskog vijeća

 Ingrid Melada, prof.